Թվաքանակը և դրա փոփոխման միտումները: Չնայած լայն տարածմանը՝ Հայաստանի սահմաններում թվաքանակը բավականին փոքր է: Հրազդան գետի կիրճում մայիսի վերջին 2.6 հա վրա հաշվառվել է 3 մողես: Նման խտությամբ բնորոշվում են պոպուլյացիաները գգ. Մեծամորի, Կոշի, Ջրվեժի, Վերին Դվինի, Նարեկի, Ուրցաձորի շրջակայքում: Հարավում նախալեռնային գոտում պոպուլյացիաները համեմատաբար լավ վիճակում են: Մեղրու տարածաշրջանում 1 հա տարածության վրա հունիսի առաջին տասնօրյակում հաշվառվել են 12 առանձնյակներ: